รัฐบาลไทย-ข่าวทำเนียบรัฐบาล-ปลัด มท. ปลุก "Passion" ผู้นำสตรีภาคกลาง เน้นย้ำ สังคมไทยดำรงอยู่ได้เพราะบทบาทของสตรี พร้อมหนุนให้สตรีเป็นผู้นำต้องทำก่อน หนุนเสริมบทบาทสตรีให้มีความเข้มแข็ง พึ่งพาตนเอง ลดรายจ่าย
วันศุกร์ที่ 22 มีนาคม 2567
22/03/2567
ปลัด มท. ปลุก "Passion" ผู้นําสตรีภาคกลาง เน้นย้ํา สังคมไทยดํารงอยู่ได้เพราะบทบาทของสตรี พร้อมหนุนให้สตรีเป็นผู้นําต้องทําก่อน หนุนเสริมบทบาทสตรีให้มีความเข้มแข็ง พึ่งพาตนเอง ลดรายจ่าย
ปลัด มท. ปลุก "Passion" ผู้นําสตรีภาคกลาง เน้นย้ํา สังคมไทยดํารงอยู่ได้เพราะบทบาทของสตรี พร้อมหนุนให้สตรีเป็นผู้นําต้องทําก่อน หนุนเสริมบทบาทสตรีให้มีความเข้มแข็ง พึ่งพาตนเอง ลดรายจ่ายเพิ่มรายได้ ขยายโอกาส ยกระดับคุณภาพชีวิตของครอบครัวและชุมชนอย่างยั่งยืน
วันนี้ (22 มี.ค. 67) เวลา 09.30 น. ที่ห้องประชุมแสนสุข 4 - 5 โรงแรมบางแสนเฮอริเทจ ตําบลแสนสุข อําเภอเมืองชลบุรี จังหวัดชลบุรี นายสุทธิพงษ์ จุลเจริญ ปลัดกระทรวงมหาดไทย เป็นประธานเปิดโครงการเชิดชูเกียรติสตรีภาคกลางที่มีผลงานดีเด่นเนื่องในงานสตรีสากล ประจําปี 2567 พร้อมมอบโล่ด้านการพัฒนาชุมชน และด้านผู้บําเพ็ญประโยชน์ต่อสังคม และกล่าวมอบแนวทางการขับเคลื่อนงานพัฒนาสตรีภาคกลาง โดยมี นายธวัชชัย ศรีทอง ผู้ว่าราชการจังหวัดชลบุรี นางสาวประภัสรา ศรีทอง ประธานแม่บ้านมหาดไทยจังหวัดชลบุรี นายอํานาจ เจริญศรี รองผู้ว่าราชการจังหวัดชลบุรีนายสนธยา คุณปลื้ม ผู้เคยดํารงตําแหน่งรัฐมนตรีว่าการกระทรวงวัฒนธรรม นางสุกุมล คุณปลื้ม ประธานคณะกรรมการพัฒนาสตรีภาคกลาง นายวิทยา คุณปลื้ม นายกองค์การบริหารส่วนจังหวัดชลบุรี หัวหน้าส่วนราชการ นายอําเภอ พัฒนาการอําเภอ คณะกรรมการพัฒนาสตรีภาคกลาง สมาชิกสตรีภาคกลาง 25 จังหวัด และเจ้าหน้าที่ที่เกี่ยวข้อง รวมกว่า 200 คน ร่วมในงาน
นายสุทธิพงษ์ จุลเจริญ ปลัดกระทรวงมหาดไทย กล่าวว่า รู้สึกเป็นเกียรติและดีใจอย่างยิ่งที่ได้มาพบกับพี่ ๆ น้อง ๆ ผู้เป็นผู้นําสตรีภาคกลางทั้ง 25 จังหวัด ผู้มีความสําคัญต่อชาติ ทั้งนี้ สังคมไทยเราดํารงคงอยู่ได้เพราะสุภาพสตรี เห็นได้จากบรรพบุรุษไทยเรายกย่องและให้ความสําคัญกับสตรี หรือ "แม่" เราเรียกแม่น้ําลําคลองว่า แม่คงคา เรียกดินว่า แม่ธรณี เรียกผู้นํากองทัพว่า แม่ทัพ สะท้อนให้เห็นถึงความสําคัญยิ่งของสตรี ซึ่งมีหน้าที่ทั้งดูแลครอบครัว ลูกหลาน ทําให้สถาบันครอบครัวมีความมั่นคง ช่วยทํางานหารายได้มาเจือจุนครอบครัว จึงขอให้พวกเราสตรีทุกคนจงภาคภูมิใจ และต้องไม่ลืมทําหน้าที่สําคัญ คือ การเป็นผู้นําของกลุ่มสตรี ด้วยหลักการทํางานที่เรียกว่า "ผู้นําต้องทําก่อน" เพราะสิ่งที่ดีจะเกิดขึ้นต้องเริ่มจากผู้นํา ดังนั้น ผู้นําหรือกรรมการพัฒนาสตรีทุกท่าน ต้องช่วยกันกลั่นกรองสมาชิกที่มีความรับผิดชอบในการทําโครงการให้เป็นไปตามงบประมาณและวัตถุประสงค์ ซึ่งจุดเริ่มต้นมาจากการที่ผู้นําของเรา คือ ผู้ว่าราชการจังหวัดต้องเอาใจใส่ ติดตาม และสนับสนุนการดําเนินงานกองทุนพัฒนาบทบาทสตรีอย่างต่อเนื่อง ซึ่งการดําเนินงานของสตรีภาคกลาง นําโดยท่านสุกุมล คุณปลื้ม ประธานคณะกรรมการพัฒนาสตรีภาคกลาง ถือเป็นต้นแบบที่ดีให้กับกองทุนทุกจังหวัดในการถ่ายทอดขยายผลสู่พื้นที่ให้กับสมาชิกกองทุนทุกคน เพื่อยังผลประโยชน์และทําให้สมาชิกอยู่ร่วมกันอย่างเข้มแข็ง
"การดํารงชีวิตเรามีหลายมิติ เช่นเดียวกันกับกองทุนพัฒนาบทบาทสตรี มีทั้งการลดรายจ่าย เพิ่มรายได้ ขยายโอกาส การที่สมาชิกทุกคนนําเงินไปลงทุนเพื่อขยายโอกาส ซึ่งเป็นวัตถุประสงค์ที่รัฐบาลมุ่งเน้นในการส่งเสริมให้พี่น้องประชาชนได้มีโอกาส สิ่งสําคัญ คือการนําเงินเหล่านั้นที่ได้จากการลงทุนหรือกําไรไปคืนเพื่อให้โอกาสกับสมาชิกคนอื่น ๆ ต่อไป อีกประการหนึ่ง คือ การน้อมนําเอาหลักปรัชญาของเศรษฐกิจพอเพียงและทฤษฎีใหม่ของพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร มาประยุกต์ใช้ในชีวิต เพื่อให้พี่น้องสมาชิกทุกคนสามารถพึ่งพาตนเองได้ สามารถลดรายจ่ายครัวเรือนด้วยการปลูกพืชผักสวนครัว ปลูกทุกอย่างที่กินและกินทุกอย่างที่ปลูก สร้างความมั่นคงทางอาหาร น้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี ตามโครงการ "บ้านนี้มีรัก ปลูกผักกินเอง" และ "ทางนี้ผล ผู้คนรักกัน" ด้วยการใช้ทุกพื้นที่ว่างของบ้านหรือสํานักงานปลูกผักสวนครัว มีผักปลอดภัยไร้สารพิษไว้บริโภค เช่นเดียวกันกับการเลี้ยงสัตว์เพื่อนําไข่ไว้รับประทาน ซึ่ง พญ.พักตร์พิไล ทวีสิน ภริยานายกรัฐมนตรี ได้ให้คําแนะนําให้กลุ่มสตรีทุกคนได้รับประทานและส่งเสริมให้ลูกหลานได้รับประทานไข่ไก่ต้ม วันละ 2 ฟอง เพราะไข่มีสารอาหารที่ครบถ้วน สามารถซ่อมแซมส่วนที่สึกหรอ อีกทั้งยังมีประโยชน์มากมายต่อร่างกาย และที่สําคัญ คือ ทําให้มีชีวิตยืนยาว" นายสุทธิพงษ์ฯ กล่าว
นายสุทธิพงษ์ จุลเจริญ ปลัดกระทรวงมหาดไทย กล่าวเพิ่มเติมว่า พวกเราทุกคนจึงต้องหาโอกาสเป็นผู้นําทําให้คนสามารถพึ่งพาตนเองได้ ตลอดจนขยายโอกาสด้วยการรวมกลุ่ม มีผู้นําคอยส่งเสริม มีช่องทางการตลาดในการประกอบสัมมาชีพเพิ่มมากขึ้น หากทุกท่านที่เป็นผู้นําช่วยกันทําให้สําเร็จ ประโยชน์ก็จะเกิดขึ้นกับสมาชิกและประชาชนในวงกว้าง จึงขอให้ใช้เวลาอย่างมีค่าในที่ที่สวยงามของโลก รวมกลุ่มกันเพิ่มความรักความสามัคคี เพราะพวกเราทุกคนมีความสําคัญอย่างยิ่งต่อคนอีกมากมาย โดยเฉพาะสมาชิกกองทุนพัฒนาบทบาทสตรี หากเราทํางานด้วย "Passion" ก็จะเกิดผลดีนําไปสู่การบรรลุเป้าหมายการพัฒนาที่ยั่งยืน ซึ่งต้องอาศัยการทํางานให้สําเร็จอย่างยั่งยืน 4 กระบวนการ ตามที่พระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร ได้สรุปจากการดําเนินโครงการในพระราชดําริกว่า 4,741 โครงการ คือ การร่วมพูดคุย รวมคิด ร่วมทํา และร่วมรับประโยชน์ หากเราทําตามหลักการนั้นอย่างสม่ําเสมอและต่อเนื่อง ก็จะทําให้องค์กรมีความั่นคงและยั่งยืนได้ จึงขอให้พวกเราช่วยกันทําหน้าที่ผู้นําของสังคมไปผลักดันขับเคลื่อนให้องค์กรมีความรักสามัคคีและมีความเข้มแข็ง
"ขอแสดงความยินดีกับผู้ที่ได้รับรางวัลเชิดชูเกียรติสตรีภาคกลางที่มีผลงานดีเด่นเนื่องในงานสตรีสากลประจําปี 2567 ทุกท่าน และขอขอบคุณผู้จัดงานที่ทุ่มเททําให้เราได้มาใช้ชีวิตร่วมกันในพื้นที่แห่งนี้ ขอบคุณพี่น้องกองทุนพัฒนาบทบาทสตรีภาคกลางทั้ง 25 จังหวัด ที่มาร่วมให้การต้อนรับอย่างอบอุ่น ขอทุกท่านจงมีพลังไปช่วยกันสร้างให้คนในพื้นที่มีคุณภาพชีวิตที่ดี ทําหน้าที่สตรีเพื่อความสุขของสังคมและประเทศชาติอย่างยั่งยืน" นายสุทธิพงษ์ฯ กล่าวในช่วงท้าย
นายธวัชชัย ศรีทอง ผู้ว่าราชการจังหวัดชลบุรี กล่าวว่า กระทรวงมหาดไทยได้มอบแนวทางให้ทุกจังหวัดขับเคลื่อนนโยบายเร่งด่วนเพื่อบําบัดทุกข์ บํารุงสุข ให้กับพี่น้องประชาชน ซึ่งจังหวัดชลบุรีได้ขับเคลื่อนโยบายต่าง ๆ อย่างเป็นรูปธรรมโดยมีผลการดําเนินงาน อาทิ โครงการน้อมนําแนวพระราชดําริของสมเด็จพระกนิษฐาธิราชเจ้า กรมสมเด็จพระเทพรัตนราชสุดา ฯ สยามบรมราชกุมารี สู่ปฏิบัติการปลูกผักสวนครัว เพื่อสร้างความมั่นคงทางอาหาร โดยมีเป้าหมายการดําเนินงาน จํานวน 301,010 ครัวเรือน ผลการดําเนินงานครบ 100% โครงการธนาคารขยะ "1 อปท. 1 ธนาคารขยะ" จังหวัดชลบุรีจัดตั้งธนาคารขยะครบ 100% โครงการถังขยะเปียกลดโลกร้อนอยู่ลําดับที่ 10 มีครัวเรือนที่จัดทําถังขยะเปียกลดโลกร้อน จํานวน 425,487 ครัวเรือน ครบ 100 % โครงการ "ผ้าไทยใส่ให้สนุก" ตามแนวพระดําริ สมเด็จพระเจ้าลูกเธอ เจ้าฟ้าสิริวัณณวรี นารีรัตนราชกัญญา โดยจังหวัดชลบุรีได้ประกาศเชิญชวนให้ข้าราชการ และประชาชนสวมใส่ผ้าไทย ในทุกวัน และในวันที่ 21 มีนาคม 67 ได้ทําพิธีรับมอบแบบลายผ้าพระราชทาน "ผ้าลายสิริวชิราภรณ์" "ผ้าลายชบาปัตตานี" และเครื่องหมายรับรองสินค้าแฟชั่นและหัตถกรรมพระราชทาน "Sustainable Fashion : แฟชั่นแห่งความยั่งยืน" นอกจากนี้ การดําเนินโครงการกองทุนพัฒนาบทบาทสตรี จังหวัดชลบุรี มีหนี้ค้างชําระ ร้อยละ 8.38 และการขับเคลื่อนโครงการหมู่บ้านยั่งยืนได้แจ้งให้อําเภอพิจารณาคัดเลือก 1 อําเภอ 1 ตําบล หมู่บ้านยั่งยืน ภายใน 30 มิถุนายน 67 โดยเน้นย้ําให้ทุกอําเภอดําเนินการขับเคลื่อนโครงการฯ ให้ครอบคลุมครบทุกหมู่บ้าน
ด้าน นางสุกุมล คุณปลื้ม ประธานคณะกรรมการสตรีภาคกลาง กล่าวว่า การจัดโครงการเชิดชูเกียรติสตรีภาคกลางที่มีผลงานดีเด่นเนื่องในงานสตรีสากลในครั้งนี้ มีวัตถุประสงค์เพื่อให้คณะกรรมการพัฒนาสตรีภาคกลางและสมาชิกมีความรู้ความเข้าใจเกี่ยวกับบทบาทของตนเองและการขับเคลื่อนงานพัฒนาชุมชนในสถานการณ์ปัจจุบันให้มีประสิทธิภาพ เพื่อเสริมสร้างพลังสตรีให้มีส่วนร่วมในการพัฒนาชุมชน อีกทั้งเป็นการแสดงผลงานสตรีดีเด่นและเผยแพร่ประชาสัมพันธ์ผลงานให้เป็นแบบอย่างแก่สตรีทั่วไป และเพื่อยกย่องเชิดชูเกียรติสตรีที่มีผลงานดีเด่นให้เป็นที่รู้จักอย่างแพร่หลาย โดยจัดขึ้นระหว่างวันที่ 21 - 22 มีนาคม 2567 มีกลุ่มเป้าหมายเข้าร่วมโครงการประกอบด้วย คณะกรรมการพัฒนาสตรีภาคกลาง สมาชิกสตรีภาคกลาง 25 จังหวัด เจ้าหน้าที่พัฒนาชุมชนผู้รับผิดชอบงานสตรี และผู้ที่เกี่ยวข้อง จํานวน 125 คน มีกิจกรรม 1) การจัดนิทรรศการแสดงผลงานสตรีดีเด่นและการแสดงสินค้าอัตลักษณ์ภาคกลาง 2) การบรรยาย หัวข้อ "ทิศทางการดําเนินงานกองทุนพัฒนาบทบาทสตรี" หัวข้อ "การพัฒนาบุคลิกภาพ และการประชาสัมพันธ์งานในยุคดิจิทัล"และหัวข้อ "พลังสตรีกับการขับเคลื่อนงานพัฒนาชุมชน" 3) เวทีเสวนา หัวข้อ "บทบาทสตรีในการขับเคลื่อนงานพัฒนาชุมชนให้ประสบความสําเร็จ" 4) พิธีมอบโล่เชิดชูเกียรติสตรีที่มีผลงานดีเด่น ด้านการพัฒนาชุมชน จํานวน 25 คน และด้านผู้บําเพ็ญประโยชน์ต่อสังคม จํานวน 25 คน โดยการจัดโครงการในครั้งนี้ได้รับการสนับสนุนงบประมาณจากกองทุนพัฒนาบทบาทสตรี กรมการพัฒนาชุมชน และได้รับความร่วมมือจากสํานักงานพัฒนาชุมชนจังหวัดภาคกลางทั้ง 25 จังหวัด และเทศบาลเมืองแสนสุข ที่ได้ให้ความอนุเคราะห์ช่วยเหลือในการจัดงาน
#WorldSoilDay #วันดินโลก #UN #FAO #GlobalSoilPartnership #MOI #กระทรวงมหาดไทย #บําบัดทุกข์บํารุงสุข #SoilandWaterasourceoflife #SustainableSoilandWaterforbetterlife #ดินดีน้ําดีชีวีมีสุขอย่างยั่งยืน #SDGsforAll #ChangeforGood